Seattle Blue 2 Weekender Tote Bag for Sale by Nick Gustafson
Seattle Blue 2 Weekender Tote Bag
weekender tote bags seattle seattle skyline city washington emerald city sky scrapers buildings space needle metro Interop Forms Toolkit 2.0 Tutorial - CodeProject 12,396,047 members (65,105 online)
James Last Visit: 31-Dec-99 18:00 Last Update: 24-Jul-16 8:07Refresh1 JY LEES NOU Verloor 10 kg vir altyd
Jy wil graag die ekstra kilo’s afskud sonder dat jy dit weer aansit. Hoe jy dit doen, word nou prakties uiteengesit in ’n nuwe boek. Wat jy lees, gaan jou dalk verras
Dis Nuwejaarsdag 2008 en jy sit in ’n vol saal. Almal in die verslankingsklub het een voorneme: Om in die komende jaar gewig te verloor. En julle doen dit ook. Twee jaar later hou julle reu¨nie – en net die voorste twee rye het nie weer al daardie gewig aangesit nie. Skuif die horlosie aan tot by 2012. Van die oorspronklike groep is net die voorste ry steeds maer.
Google “weight loss” en jy kry sowat 8 miljoen webblaaie in 0,3 sekonde. Op die webwerf everydiet.org word sowat 400 diëte ontleed en gekritiseer. Dan is daar die blitsverkopers: die Atkins-dieet, South Beach, Ornish ...
Jy gaan waarskynlik gewig verloor op daardie dieet, ja. Maar jy gaan nie onbepaald só bly eet nie. En dan gaan al daardie vetjies net mooitjies weer aanpak. Diëte neem jou te ver weg van jou gewone weë – jou individuele lewe, jou omgewing en voorkeure. Voorts: As jy besluit om 100 dae nie sjokolade te eet nie, wat gaan jy op dag 101 doen? Jy gaan dit met sjokolade vier, nie met slaaiblare nie!
Hoekom eet jy?
Omdat jy honger is? Dis net 35% van die tyd waar.Die ander 65% van die tyd is jy verveeld, of kyk TV, of peusel aan oorskiet. En jy stop nie voor die program klaar of die bak leeg is nie.
Min koolhidrate, min vet of kos met ’n lae GI . . . daar is soveel diëte, wie kan kop of stert uitmaak? Kom ons maak dit makliker. Daar is niks wat jy nié mag eet nie. Wat wel ononderhandelbaar is: Eet elke dag 5 porsies vrugte/groente.
Hoeveel eet jy?
Volgens ’n twintig jaar lange studie in die New England Journal of Medicine wys jou skaal nie jy is oorgewig omdat jy te veel kos eet nie, maar omdat jy elke dag net ’n klein bietjie meer eet as wat jy nodig het. Eet net 837 tot 1 256 kJ elke dag ekstra en die skaal gáán klim. Dis gelyk aan vier tot ses Oreo-koekies, ’n Coke, ’n klein pakkie tjips of ’n Mars-sjokolade-stafie.
Benader gewigsverlies op dieselfde manier. Eet dieselfde hoeveelheid (837 tot 1 256 kJ) elke dag minder en jy sal geleidelik gewig verloor – en dit afhou.
Jy eet ook met jou oë. Sit jou kos op ’n kleiner bord en dit gaan vir jou baie vullend lyk. Maar sit presies dieselfde porsie op ’n groot bord en jy gaan honger van die tafel af opstaan – en nog kos soek. En dis jou kop wat jou fop!
Navorsing wys as jy jou kos op ’n bord 22 cm in deursnee sit (teenoor een van 30 cm), gaan jy outomaties 25% minder eet. Volgens dr. Luc is dit gelyk aan gemiddeld 10 kg gewigsverlies per jaar.
Hou jou hande bak langs mekaar. Jou opgehooptemaaltyd moet daarop pas. Dit sluit nié jou voorarms in nie!
Twee muise word dieselfde soort en hoeveelheid kos gegee. Net die een sit gewig aan. Hoekom? Die maer muis kry sy kos met gereelde tussenposes. Hy eet dan net tot hy genoeg gehad het. Die vet muis daarenteen, kry ongereeld kos: Soms drie keer per dag, soms een keer, soms dae lank nie. As Besoek ook die arme muis wel kos gegee word, eet hy asof sy lewe daarvan afhang.
Volg ’n roetine, verkieslik drie maaltye en twee versnaperings per dag. Laasgenoemde is iets kleins, ’n appel of ’n paar neute.
Een appel (334 kJ) = ’n klein stukkie Mars-sjokoladestafie of sowat ses bros aartappelskyfies. Maar die skyfies of stukkie sjokolade gaan nie jou maag vul soos ’n appel nie.
En onthou ontbyt! As jy dit oorslaan, vermeerder jou kanse vyfvoudig om gewig aan te sit.
Hoe eet jy?
Twee groepe muise kry presies dieselfde kos op dieselfde tye. Net een groep word vet. Hoekom? Die maer muise is in ’n stil, ontspanne omgewing. Die vet muise, daarenteen, word in isolasie gehou en dan gepla terwyl hulle eet. Daar is geraas, ligte wat aan- en afgaan, mense wat op en af loop en aan die hokke ruk. Dié muise is binne ’n paar maande spekvet. Stres stel sekere hormone vry wat jou liggaam waarsku om energie te bespaar vir die veg of vlug wat voorlê. Jy is dan meer geneig om gewig aan te sit, verduidelik dr. Luc.
Moet nooit eet terwyl jy aan’t ronddraf is nie.
Maak van jou maaltye ’n okkasie. Dek die tafel, sit aan en geniet dit.
Eet minstens twintig minute lank. Die seine van jou maag dat jy versadig is, duur só lank om jou brein te bereik.
Beweeg net, elke keer wat jy kans het.
Moenie in jou motor ry as jy kan loop of in die hysbak klim as jy die trappe kan klim nie.
Kry vir jou ’n pedometer by ’n gesondheidswinkel en tel jou treë daagliks – en jy sal sien hoe jy vorder. Só verloor jy geleidelik gewig. En vet, nie spiere nie. (Die geval as jy te vinnig gewig verloor.)